 Awọn mẹrin kan ti wọn fẹsun kan pe wọn mọ nipa bawọn tọọgi ṣe n ba papako ipolongo ẹgbẹ oṣelu jẹ kaakiri ipinlẹ Kwara ni wọn ti foju ba ile ẹjọ. Ọga ọlọpaa ipinlẹ naa, Paul Odama lo sọ eyi di mimọ fawọn akọroyin niluu Ilọrin laipẹ yii, to si ni bọwọ ṣe tẹ wọn, loun ti lọ foju wọn ba ile ẹjọ, ko to di pe ẹnikẹni maa pe oun lori wọn. Ọdama ni ko tii sẹni to pe oun lati fi wọn tu wọn silẹ, nitori pe gbogbo awọn tọwọ tẹ naa, ẹgbẹ oṣelu ọtọọtọ ni wọn wa. Nibẹ lo ti kọminu wi pe bi ipolongo idibo ṣe n fojoojumọ dagba sii, lawọn tọọgi yii n ba patako ipolonogo ẹgbẹ oṣelu jẹ kaakiri ipinlẹ Kwara, to si lawọn ko nii gba iwa jagidijagan laaye lakoko eto oṣelu to wa nita yii. 